belg
        
         (botanikk)
Store norske leksikon,Biologi,Vitenskapsgrener i biologien,Botanikk,Planteanatomi,Plantenes form,Frukt - planteanatomi
Belger er en type frukter i erteblomstfamilien dannet av ett fruktblad. De er enrommede og kan inneholde ett eller flere frø. Belger har to sømmer: en ryggsøm og en buksøm. Frøene sitter festet ved buksømmen, og under modning åpner belgen seg langs begge sømmene.
Variasjoner og lignende frukttype Noen arter har belg som ikke åpner seg ved modning. Slike frukter kalles nøttebelg. Esparsett og artene i kløverslekta har nøttebelg. Belgen kan også brytes av ledd for ledd ved modning, og kalles da leddbelg. Artene i fuglekloslekta (Ornithopus) og kronvikkeslekta (Securigera) har leddbelg. Hos artene i sneglebelgslekta er belgene krumme eller formet som sneglehus.Belgkapsel er en frukttype som ligner belger. Belgkapsler er også dannet av ett fruktblad, men åpner seg bare langs buksømmen. Bergknappfamilien, spireaslekta, gravmyrtslekta (Vinca) og ballblomslekta er eksempler på familier og slekter der artene har belgkapsel. Les mer i Store norske leksikon kapsel - botanikk frukttyper leddfrukt